โอ๊ต ปราโมทย์ เปิด Khotkool Music ปล่อยเพลง อย่าฝืนดิ MV แพท ร่วมแสดง
เป็นนักร้องที่ผันตัวมาทำรายการและสร้างยูทูบแชนแนลของตัวเองได้ประสบความสำเร็จเป็นคนแรกๆ หลังจากที่ โอ๊ต-ปราโมทย์ ปาทาน เปิดช่องของตัวเองในยูทูบภายใต้ชื่อ โคตรคูล มาเพียง 2 ปีเท่านั้นแต่ด้วยกระแสตอบรับที่ท่วมท้นจนทำให้มีคนกด subscribe มากกว่าหนึ่งล้านภายในเวลาอันรวดเร็ว อีกทั้งตลอด 2 ปีที่ผ่านมาก็ยังคงมีรายการใหม่ๆ ผุด ขึ้นในช่องของพ่อหมีอย่างไม่มี ทีท่าว่าจะหมดง่ายๆ จน ทำให้ โอ๊ต-ปราโมทย์ ตัดสินใจ เปิดช่องใหม่ในยูทูบภายใต้ชื่อ Khotkool Music เพื่อแยกแชนแนลสำหรับปล่อยผลงานเพลงของพ่อหมีแบบเน้นๆ ในแนวเพลงที่เป็นตัวเองพร้อมกันนี้ Khotkool Music ยังหวังจะเป็นช่องทางสนับสนุนผลงานเพลงของคนที่รักในเสียงดนตรีเหมือนกับเขาในอนาคตอีกด้วย โดยเพลงแรกที่จะถูกปล่อยออกมาชิมลาง เป็นซิงเกิลที่มีชื่อว่า อย่าฝืนดิ ซึ่งเป็นเพลงภาคต่อของเพลง พี่เดือดร้อน ที่ยังคงได้นางเอกสาว แพท-ณปภา มาร่วมเล่น MVโดยเพลงนี้ได้ แทน ลิปตา มาเขียนเนื้อร้องและทำนองร่วมกับ ข้าว Fellow Fellow และยังได้รุ่นพี่คนเก่งอย่าง บี ETC มาเรียบเรียงดนตรีให้ แน่นอนว่า โปรดิวเซอร์ของเพลงนี้ยังคงเป็นเพื่อนซี้อย่าง แทน ลิปตา เพลง อย่าฝืนดิ เป็นเพลงที่มาพร้อมจังหวะชวนโยกเบาๆ และเนื้อร้องติดหู ซึ่งพูดถึงความรักที่เป็นไปไม่ได้โดยใน MV นี้นอกจากจะเต็มไปด้วยกลิ่นอายของความรักในวัยไฮสกูลของยุค 90s ตามแบบฉบับที่หนุ่มโอ๊ตโปรดปราน ความพิเศษกว่านั้นคือการได้แก๊งเพื่อนซี้อย่าง ป๊อบ-ปองกูล UrboyTJ และดีเจอาร์ต-มารุต มาร่วมแจมในฐานะแดนเซอร์ ซึ่งยากมากที่แฟนๆจะได้เห็นจากที่ไหนส่วนตอนจบของ MV อย่าฝืนดิ จะเป็นอย่างไร หรือจะมีภาคต่อเป็น MV ตัวที่ 3 ของความรักครั้งนี้หรือไม่ โปรดติดตามชม ได้ทาง ยูทูบแชนแนล ช่อง Khotkool Music.
เป็นนักร้องที่ผันตัวมาทำรายการและสร้างยูทูบแชนแนลของตัวเองได้ประสบความสำเร็จเป็นคนแรกๆ หลังจากที่ โอ๊ต-ปราโมทย์ ปาทาน เปิดช่องของตัวเองในยูทูบ
โอ๊ต ปราโมทย์,ยูทูบแชนแนล,โคตรคูล,MV,มิวสิควิดีโอ,แพท ณปภา,ข่าววันนี้,นักร้อง